দায়িত্ব পালনকালে মারা গেলেন সাবরেজিস্ট্রার রওশন আরা
নওগাঁর পত্নীতলায় মঙ্গলবার কর্তব্য পালনকালে স্ট্রোক করে সাবরেজিস্ট্রার রওশন আরার মৃত্যু হয়েছে। অফিসে এসে নিয়মিত কার্যক্রম শুরু করার পর স্ট্রোক করলে রাজশাহী মেডিকেল কলেজ হাসপাতালে নিয়ে যাওয়ার সময় পথিমধ্যে তিনি মারা যান।







সাবরেজিস্ট্রার রওশন আরার বাড়ি রাজশাহী বলে জানা গেছে। এ ঘটনায় পত্নীতলা সাবরেজিস্ট্রি অফিসে শোকের ছায়া নেমে এসেছে।




পত্নীতলা উপজেলা দলিল লেখক সমিতির সাধারণ সম্পাদক ফরিদ হোসেন জানান, সাবরেজিস্ট্রার রওশন আরা গত ৩ সপ্তাহ আগে পত্নীতলায় যোগদান করেন। মঙ্গলবার সকালে অফিসে এসে তিনি নিয়মিত কাজ শুরু করেন। দুপুরের দিকে তিনি বুকে ব্যথা অনুভব করলে পত্নীতলা স্বাস্থ্য কমপ্লেক্সে যান। সেখান কর্তব্যরত চিকিৎসক প্রাথমিক পরীক্ষা-নিরীক্ষা করার পর চিকিৎসার জন্য রাজশাহীতে যাওয়ার পরামর্শ দেন। অ্যাম্বুলেন্সযোগে রাজশাহীতে যাওয়ার পথে বিকাল ৪টার দিকে তিনি মারা যান। সাবরেজিস্ট্রার রওশন আরাকে রাজশাহী মেডিকেল কলেজ হাসপাতালে নিয়ে গেলে কর্তব্যরত চিকিৎসক মৃত ঘোষণা করেন।

নওগাঁর পত্নীতলায় মঙ্গলবার কর্তব্য পালনকালে স্ট্রোক করে সাবরেজিস্ট্রার রওশন আরার মৃত্যু হয়েছে। অফিসে এসে নিয়মিত কার্যক্রম শুরু করার পর স্ট্রোক করলে রাজশাহী মেডিকেল কলেজ হাসপাতালে নিয়ে যাওয়ার সময় পথিমধ্যে তিনি মারা যান।